L 98/8 Jurnalul Oficial al Uniunii Europene 13.4.2011 REGULAMENTUL DE PUNERE ÎN APLICARE (UE) NR. 356/2011 AL COMISIEI din 12 aprilie 2011 de modificare a Regulamentului (UE) nr. 447/2010 de deschidere a vânzărilor de lapte praf degresat prin procedură de licitaţie COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a pieţelor agricole şi privind dispoziţii specifice referitoare la anumite produse agricole („Regulamentul unic OCP”) ('), în special articolul 43 literele (f) și (j), coroborat cu articolul 4, întrucât: (1) La articolul 1 din Regulamentul (UE) nr. 447/2010 al Comisiei (?) se prevede că laptele praf degresat intrat în depozitare înainte de 1 noiembrie 2009 este disponibil pentru vânzare prin procedură de licitație. Din motive de claritate, este necesar să se stabilească unitatea de măsură la care se trebuie să se refere prețul propus. (2)  La articolul 2 din Regulamentul (UE) nr. 447/2010 al Comisiei se prevede că depunerea ofertelor ca răspuns la invitațiile individuale de participare la licitație trebuie efectuată în prima și în a treia zi de marţi a fiecărei luni. Situația actuală de pe piața produselor lactate permite reducerea numărului de invitații individuale la licitație la una pe lună. (3)  Prin urmare, Regulamentul (UE) nr. 447/2010 trebuie modificat în consecință. ( Măsurile prevăzute de prezentul regulament sunt conforme cu avizul Comitetului de gestionare a orga- nizării comune a piețelor agricole, ADOPTĂ PREZENTUL REGULAMENT: Articolul 1 Regulamentul (UE) nr. 447/2010 se modifică după cum urmează: (a) La articolul 1 se adaugă următorul alineat: „Preţul propus este prețul la 100 kg de produs.”; (b) La articolul 2, alineatul (1) se înlocuieşte cu următorul text: „(1)  Termenul pentru depunerea ofertelor ca răspuns la invitațiile individuale de participare la licitație este a treia zi de marţi a lunii, ora 11.00 (ora Bruxelles-ului). Cu toate acestea, pentru luna august termenul expiră în a patra zi de marți, la ora 11.00 (ora Bruxelles-ului), iar pentru luna decembrie termenul expiră în a doua zi de marţi, la ora 11.00 (ora Bruxelles-ului). În cazul în care respectiva zi de marţi coincide cu o sărbătoare legală, termenul expiră în ziua lucrătoare precedentă, ora 11:00 (ora Bruxelles-ului).” Articolul 2 Prezentul regulament intră în vigoare în a treia zi de la data publicării în Jurnalul Oficial al Uniunii Europene. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 12 aprilie 2011. () JO L 299, 16.11.2007, p. 1. () JO L 126, 22.5.2010, p. 19. Pentru Comisie, pentru președinte Neelie KROES Vicepreședinte